text: Concentració feminista davant de Razzmatazz contra les agressions sexuals DANI RIOS
  BarcelonaEls Mossos d'Esquadra van detenir ahir a la tarda dos dels implicats en la presumpta violació múltiple a la Sala Razzmatazz denunciada la nit de divendres a dissabte per una noia de 17 anys. Els dos nois havien de declarar a la comissaria, però no hi van anar. Els policies els van localitzar a l'aeroport de Barcelona, amb els passaports i la intenció de fugir del país, i els van portar al jutjat d'instrucció 1 de Barcelona, en funcions de guàrdia d'incidències, a les 22.45 h. Segons fonts de la policia catalana, els van arrestar per risc de fuga i perquè no hi havia garanties que es presentessin al jutjat.